डॉक सारांशित करण्यासाठी: दिल्लीच्या जामिया मिलिया इस्लामिया विद्यापीठात विद्यार्थ्यांना झालेल्या मारहाणीनंतर CAA 2019 विरोधातलं आंदोलन अधिक तीव्र झालं. त्यामुळे जामिया विद्यापीठ 5 जानेवारीपर्यंत बंद ठेवण्यात येणार आहे. 

दिल्ली पोलिसांनी या हिंसाचाराची सखोल चौकशी करणार असल्याचं सांगितलं आहे, तर सर्वच राजकीय पक्ष तसंच सुप्रीम कोर्टानेही शांततापूर्ण आंदोलन करण्याचं आवाहन केलं आहे. 

गृहमंत्री अमित शाह यांनी सोमवारी झारखंडमध्ये एका प्रचारसभेत बोलताना विद्यार्थ्यांना तसंच देशातील नागरिकांना आवाहन केलं की त्यांनी कुठल्याही चुकीच्या माहितीला बळी पडू नये. 

"देशात कुणाचंही नागरिकत्व धोक्यात येणार नाही, उलट लोकांना भारताचं नागरिक होण्यास मदत होणार आहे. त्यामुळे कुणीही काँग्रेस, आम आदमी पार्टी आणि तृणमूल काँग्रेसतर्फे पसरवल्या जात असलेल्या चुकीच्या माहितीला बळी पडू नये," असंही त्यांनी म्हटलं. 

देशभरातील अनेक शिक्षण संस्थानांमधले विद्यार्थी आपापल्या कँपसमध्ये मोर्चे काढून सहभागी होत आहेत. 

जामिया मिलिया इस्लामिया

आग्नेय दिल्लीमधल्या जामिया मिलिया इस्लामिया विद्यापीठाच्या कॅम्पसमध्ये रविवारच्या रात्री नाट्यमय घटना घडल्या. पोलीस विद्यापीठाच्या परिसरामध्ये परवानगी शिवाय घुसल्याचं विद्यापीठाच्या कुलगुरू नजमा अख्तर यांनी सांगितलं.

याआधी जामिया जवळच्या भागामध्ये आंदोलकांनी बसेस पेटवून दिल्या. यानंतर पोलिसांनी विद्यापीठाच्या परिसरात घुसत अश्रुधुराचा वापर केला. पोलीस विद्यार्थ्यांना दांडुक्यांनी मारहाण करत असल्याचे अनेक व्हीडिओ व्हायरल झाले आहेत. 

या कॅंपसमधून पोलिसांनी जवळपास 50 जणांना अटक केली होती. दिल्ली पोलीस मुख्यालयाच्या बाहेर मध्यरात्रीनंतर मोठं आंदोलन झाल्यानंतर अटक करण्यात आलेल्यांना सोडून देण्यात आलं. जामिया विद्यापीठाच्या परिसरात अजूनही तणावपूर्ण वातावरण आहे. 

अलिगढ मुस्लिम युनिव्हर्सिटी

अलिगढ मुस्लिम विद्यापीठ रिकामं करण्यात येत असून सगळ्या विद्यार्थ्यांना आजच त्यांच्या घरी परत पाठवण्यात येत असल्याचं उत्तर प्रदेशचे पोलीस महासंचालक ओ. पी. सिंह यांनी सांगितलं. 

5 जानेवारीपर्यंत विद्यापीठ बंद राहील. पण तिथे हॉस्टेलमध्ये राहणाऱ्या विद्यार्थ्यांना घरी परतावं लागेल. हिंसेमध्ये सहभागी झालेल्या विद्यार्थ्यांवर कारवाई करण्यात येणार असून 15 विद्यार्थ्यांना ताब्यात घेण्यात आल्याच्या वृत्ताला त्यांनी दुजोरा दिलाय. 

आसाममध्ये तणाव

नागरिकत्व...\nडॉक सारख्याच भाषेत सारांश:
नागरिकत्व दुरुस्ती कायदा अस्तित्वात आल्यापासून देशातल्या अनेक भागांमध्ये आंदोलनं होत आहेत.